# Pojarramet

Pojarramet$^,$$^,$$^,$ (Poucharramet en francés) es ua comuna gascoa situada dens lo departament de la Hauta Garona e la region d'Occitània, ancianament de Miègjorn-Pirenèus.

## Geografia

Comuna situada en Savés a 36 km al sud-oèst de Tolosa e 16 km al sud-oèst de Murèth. Pojarramet se situa sus una laissa mejana de Garona, dominant las vals de Toish e de son afluent Bure. Es una comuna subretot agricòla, Es situada sul territòri de l'anciana granda Seuva de Bocona. L'abitat es plan dispersat, en fòrças masatges.

## Toponimia
### Testimoniatge competent

Pensi que POG-ARRAMET ( pog/putʃ+ a-rramet/a-RRamet]) siòc ua version occitana toponimica atau compausada mès pròche de l'etime[PODIVM-RAMETVM](damb le "a-" protetic plan gascon) e subretot de çò qu'entenoi de la version parlada, segon les darrers ancians deu "parçan" de bon ausir en "patoes", durant la mia vida sancera dins aqueste vilatge, on nasquèi un mieisècle ha! Le mens sonviers son la mea sola referéncia,se avosse escribit (e sobretot publicat)lìber a perpaus deus mens sonviers m'estoniòc alavets que me la retengosson come tala!

## Histoire

L'istòria de Pojarramet es coneguda dempuèi lo sègle XII amb la creacion d'una salvetat, pels Espitalièrs de Sant Joan de Jerusalèm.

### Edat Mejana

A l'Edat Mejana, lo territòri èra despartit en duas senhoriás: - Pojarrament e L'Esperés avian un senhor laïc. - Sant Joan èra la senhoriá del pregaire que demorava a l'espital jonhent la glèisa d'uèi.
La glèisa es de la meteissa epòca que la Catedrala de Sant Estève de Tolosa, debut del gotic, començada en 1215 e acabada en 1252, data figurant sus la clau de volta de la nau. Pendent lo sègle XIV foguèt fortificada. Bastida de bricas, es dominada per un campanar mur de 30 mètres. Son portal es ornat de colomnetas de marbre blanc, de capitèls istoriats coma Sant Martin partejant son mantèl amb de paures. La glèisa es dedicada a Sant Martin.

### Tempses Modèrnes

Pojarramet èra de l'eleccion de Comenge, doncas de la província de Gasconha, de la generalitat d'Aush, de la diocèsi de Lombèrs e de la senescaucia de Tolosa. Le vocable de la glèisa es Sent Martin.
Sent Joan de Pojarramet èra ua comunautat non parròquia de l'eleccion de Comenge, doncas de la província de Gasconha, de la generalitat d'Aush e de la senescaucia de Tolosa.

### Epòca Contemporanèa

Tanlèu 1790, Pojarramet (Egalité de la Bure en l'an II !) qu'èra deu canton de Riumas. Sent Joan de Pojarramet estó incorporat a Pojarramet en l'an VIII, restablit pèi annexat definitivament en l'an XII.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| març 2014 | 2020 | Roger Duzert | sense etiqueta | retirat foncion publica |
| junh 1995 | 2014 | Jean-Jacques Le Gal | | |
| mai 1945 | 1995 | Jean Plan | | |
| | 1945 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna qu'èra deu canton de Riumas; qu'es ara deu canton de Casèras.

## Demografia

modificar « persona »  v · d · m 
Evolucion demografica Populacion comunala actuala (2013): 844, totala: 865 :
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 484 | 504 | 560 | 621 | 649 | 680 | 795 | 812 | 829 846 |
| 2009 | 2010 |
| 835 852 | 837 859 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Lòcs e monuments

* Comandariá de Pojarramet
* La glèisa dels Espitalièrs de Sant Joan de Jerusalèm (Monument istoric), (sègle XIII)
* Ostals vièlh de colombatge e ostals tolosan
* Restanca sus la Bure, afluent de Toish

## Véser tanben

* Comunas de la Nauta Garona

## Nòtas e referéncias

* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Dictionnaire des localités de la Haute-Garonne, p. 36 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* ↑ Dictionnaire des localités de la Haute-Garonne, p. 42 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* ↑ Dictionnaire des localités de la Haute-Garonne, p. 36, 42 e 1 https://docplayer.fr/14783413-Dictionnaire-des-localites.html https://docplayer.fr/14783413-Dictionnaire-des-localites.html
* Portau de Gasconha